cyanic-selkie/wikianc huggingface dataset:
নিওর্ক
পটভূমি
ভ্রমণের সময়ে তারা মানব জাতির একটি স্থান-সীমানা শাখা থেকে এমন এক ব্যক্তির সাথে দেখা করে যিনি তাদের নিউ ইয়র্কে নিয়ে যান। সেখানে ভ্রমণের সময় উপজাতীয়দের সমস্ত তীব্র বিকিরণের অসুস্থতায় মারা যায়। নিউ ইয়র্কে পৌঁছে সে এবং তার পোষ্য ভালুকটি রেডিয়েশন থেকে জোর করে এবং আংশিকভাবে নিরাময় হয়, তবে সে অবস্থা থেকে পালিয়ে যায় প্রক্রিয়াটি সম্পন্ন হওয়ার আগেই।
কৃষ্ণাঙ্গ শিশুটি মঙ্গল গ্রহের মানুষের সাথে দেখা করে যাদের জাহাজ পৃথিবীতে ডুবে গেছে। তারা শিশুটিকে নিরাময় করে, তবে প্রক্রিয়াটির কারণে তার মাঝে অভাবনীয় বুদ্ধিমত্তার বিকাশ লাভ করে এবং জাহাজের কম্পিউটারের সাথে সংযোগের মাধ্যমে মানব ইতিহাসের বেশিরভাগ অংশই শিখে যায়। সে ক্রমবর্ধমান পদার্থ এবং স্থানকেও কাজে লাগাতে সক্ষম হয়, যা তাকে "উড়তে", দেয়ালর মাধ্যমে "যেতে" এবং সে উক্ত উপায়ে কৌশলগুলি পরিচালনা করে।
তারপরে সে স্কুইড দানবদের সাথে শান্তি স্থাপন করে এবং পৃথিবীকে শনির কক্ষপথে স্থানান্তরিত করেন।
অভিযোজন
একটি গ্রাফিক উপন্যাস অভিযোজিত হয়ে অলিভিয়ার ভ্যাটাইন কর্তৃক ২০১২ সালে অঙ্কাম সংস্করণ দ্বারা প্রকাশিত হয়েছিল এবং ডার্ক হর্স কমিক্স দ্বারা ২০১৮ সালে ইংরেজিতে অনুবাদ করা হয়।
এশীয় সিংহ
থাম্ব|এশীয় সিংহ শাবক - গীর জাতীয় উদ্যান এবং বন্যপ্রাণী অভয়ারণ্য এশীয় সিংহ, সিংহ বর্গে অন্তর্ভুক্ত একটি প্রাণী। এর বৈজ্ঞানিক নাম হল Panthera leo leo। বর্তমানে এই ধরনের সিংহগুলি কেবলমাত্র ভারতের গুজরাতে গীর বনে পাওয়া যায়। সেখানে এই সিংহগুলি ভারতীয় সিংহ বা পার্শিয়ান সিংহ নামে পরিচিত। ২০০৫ সালে গুজরাত সরকার কর্তৃক পরিচালিত এক জরিপের ফলাফল থেকে জানা যায় যে, গীর বনে ৩৫৯টি এশীয় সিংহ রয়েছে।
উদ্ধৃত উৎস
Modern Information Technology (MIT) Computer Training Center, Zillaporisod More R.K.Road Kurigram.
বানর
right|thumb|বিশ্বের বিভিন্ন অঞ্চলে বানরের আবাসস্থল লাল বর্ণে চিহ্নিত। বানর, বান্দর বা বাঁদর এক প্রকারের স্তন্যপায়ী প্রাণী। মূলত সিমিয়ান প্রাইমেট গণের তিনটি দলের মধ্যে দুইটির সদস্যরা সাধারণ ভাবে বানর নামে পরিচিত। এই দলগুলি হলো, নতুন পৃথিবীর বানর, পুরাতন পৃথিবীর বানর এবং নরবানর। এদের প্রধানত দেখা যায় দক্ষিণ এশিয়া ও উত্তর আফ্রিকায়। বানর বুদ্ধিমান ও সামাজিক জন্তু; অধিকাংশ প্রজাতিই গাছে বাস করে। নিরামিষভোজী হলেও এদের বাসস্থান ও খাদ্যে পর্যাপ্ত বৈচিত্র্য আছে। বাংলাদেশে ১০ প্রজাতির প্রাইমেটের মধ্যে রয়েছে ৫ প্রজাতির বানর। পৃথিবীতে বর্তমানে বিদ্যমান ১৯ প্রজাতির বানরের মধ্যে এক প্রজাতি ছাড়া অন্য সবগুলি ছড়িয়ে আছে এশিয়ায় আফগানিস্তান থেকে জাপান, ফিলিপাইন থেকে বোর্নিও পর্যন্ত।
ব্যুৎপত্তি
অনুমান করা হয় বানরের উৎপত্তি সুদূর ৩.৫-৪ মিলিয়ন বছর পূর্বে।
আবাসস্থল
বর্তমানে দুই দলের বানর রয়েছে। যারা হল নব বিশ্বের বানর আর পুরাতন বিশ্বের বানর। নব বিশ্বের বানরেরা দক্ষিণ আমেরিকায় বাস করে। পুরাতন বিশ্বের বানরেরা আফ্রিকা এবং এশিয়ায় বাস করে। নব বিশ্বের বানরেরা পুরাতন বিশ্বের বানরদের থেকে ছোট। বানরদের প্রজাতির মধ্যে সবচেয়ে ছোট প্রজাতি হল পাইগিমিই মারমোসেট। সাধারণত এদের দৈর্ঘ্য হয়ে থাকে ১২ থেকে ১৫ সেন্টিমিটার । এদের ওজন প্রায় ১২০গ্রাম। এরা ব্রাজিল, কলম্বিয়া ও ইকুয়েডরে বাস করে।
শ্রেণীবিন্যাস
বানরের প্রজাতিগুলি হচ্ছে:
২০২১ আইসিসি নারী টি২০ বিশ্বকাপ ইউরোপ বাছাইপর্ব
২০২১ আইসিসি নারী টি২০ বিশ্বকাপ ইউরোপ বাছাইপর্ব ছিল একটি ক্রিকেট টুর্নামেন্ট যা ২০২১ সালের আগস্ট মাসে অনুষ্ঠিত হয়। ম্যাচগুলো টোয়েন্টি২০ আন্তর্জাতিক (টি২০আই) ফরম্যাটে অনুষ্ঠিত হয়, এবং টুর্নামেন্টের সেরা দল ২০২২ আইসিসি নারী টি২০ বিশ্বকাপ বাছাইপর্বে উত্তীর্ণ হয়। প্রথমে স্কটল্যান্ডে টুর্নামেন্টটি আয়োজনের কথা থাকলেও কোভিড-১৯ মহামারির কারণে টুর্নামেন্টটি স্পেনের লা মাংগা ক্লাবে সরিয়ে নিয়ে আসা হয়। ২০২১ সালের ১৬ আগস্ট টুর্নামেন্টের সূচি নিশ্চিত করা হয়।
এ টুর্নামেন্টের মাধ্যমেই কোনও আইসিসি নারী ইভেন্টে ফ্রান্স ও তুরস্কের অভিষেক হওয়ার কথা ছিল। কিন্তু ২০২১ সালের ২৫ আগস্ট আন্তর্জাতিক ক্রিকেট কাউন্সিল (আইসিসি) নিশ্চিত করে যে তুরস্কের যুব ও ক্রীড়া মন্ত্রণালয় থেকে যাতায়াতের অনুমতি না পাওয়ায় তুরস্ক টুর্নামেন্ট থেকে নাম প্রত্যাহার করে নিয়েছে।
টুর্নামেন্টের উদ্বোধনী দিনে ওলন্দাজ ক্রিকেটার ফ্রেডেরিক ওফেরডাইক ইতিহাসের প্রথম বোলার হিসেবে কোনও টি২০আই ম্যাচে সাত উইকেট লাভ করেন। স্কটল্যান্ড টুর্নামেন্টে অপরাজিত চ্যাম্পিয়ন হয় ও বৈশ্বিক বাছাইপর্বে খেলার যোগ্যতা অর্জন করে। আয়ারল্যান্ডের এইমেয়ার রিচার্ডসন টুর্নামেন্টের সেরা খেলোয়াড় নির্বাচিত হন।
দলসমূহ
টুর্নামেন্টে নিম্নলিখিত দলসমূহ অংশগ্রহণ করে:
দলীয় সদস্য
২০২১ সালের ২৩ আগস্ট দেহে কোভিড-১৯ শনাক্ত হওয়ার কারণে শনা কাভানা আয়ারল্যান্ড দল থেকে ছিটকে যান। তাঁর বদলি হিসেবে অ্যামি হান্টারকে দলে নেয়া হয়।
পয়েন্ট তালিকা
মূল বাছাইপর্বে উত্তীর্ণ
মোরশেদ মিশু
আব্দুল্লাহ আল মোরশেদ যিনি মোরশেদ মিশু নামেও পরিচিত (জন্ম ২৯শে জুলাই,১৯৯৩) একজন বাংলাদেশী কার্টুনিস্ট, প্রচ্ছদশিল্পী, চিত্রশিল্পী ও দেয়ালচিত্র/গ্রাফিতি শিল্পী। তিনি একজন কার্টুনিস্ট যিনি জাতীয় ও আন্তর্জাতিকভাবে তাঁর আঁকা কার্টুনের জন্য ইন্টারনেট এবং মুদ্রণ মাধ্যম - উভয় ক্ষেত্রেই জনপ্রিয়।  তিনি উন্মাদ-এর সহকারী সম্পাদক। তিনি ২০১৯ সালে ফোর্বস ম্যাগাজিনের এশিয়ার ৩০ অনূর্ধ্ব ৩০ তালিকায় স্থান পেয়েছে।  এছাড়াও তিনি ষ ওয়েব ধারাবাহিকে অভিনয় করেছেন।
প্রারম্ভিক জীবন
মোরশেদ মিশু ১৯৯১ সালের ২৯ জুলাই ঢাকা ক্যান্টনমেন্ট এলাকার ইব্রাহীমপুর আদর্শপল্লীতে জন্মগ্রহণ করেন। জন্মের পর তার নাম রাখা হয় আব্দুল্লাহ আল মোরশেদ। তার পিতার নাম মো: আব্দুর রাজ্জাক, তিনি ১৯৭১ সালে মুক্তিযোদ্ধা কমান্ড কাউন্সিলের প্রচার সম্পাদকের দায়িত্ব পালন করেছিলেন। মিশুর মায়ের নীলুফা আক্তার। মিশু তার পরিবারের তিন ভাই, এক বোনের মধ্যে সবার ছোট। মিশু ছোটবেলায় তার মেজো ভাইয়ের নিকট থেকেই কার্টুন আঁকা শিখেছেন।
তিনি প্রাথমিক শিক্ষার জন্য মিরপুরের ইউনিভার্সাল কিন্ডারগার্ডেন ভর্তি হন, এই স্কুলে তৃতীয় শ্রেনী পর্যন্ত পড়াশোনা করেন। এরপর মিরপুর শহীদ পুলিশ স্মৃতি কলেজে ভর্তি হন, এই স্কুল থেকে ২০০৮ সালে মাধ্যমিক পাশ করেন। এরপর ঢাকা বিএন কলেজ থেকে ২০১০ সালে উচ্চ মাধ্যমিক পাশ করেন। এরপর তিনি ইউনিভার্সিটি অব লিবারেল আর্টস বাংলাদেশে কম্পিউটার সাইন্স ইঞ্জিনিয়ারিং বিভাগে ভর্তি হন, তবে তিনি বিশ্ববিদ্যালয় জীবন শেষ করেননি।
মিশু ৯টা জাতীয় এবং ২টা আন্তর্জাতিক কার্টুন প্রদর্শনীতে অংশগ্রহণ করেছেন। তার আকা কার্টুন লন্ডন এবং বার্লিন শহরে প্রদর্শিত হয়েছে। এছাড়াও তিনি বাংলাদেশের বিভিন্ন বইয়ের প্রচ্ছদও তৈরি করে দিয়েছেন।
কাগজ
thumb|ম্যানিলা কাগজের স্তুপ কাগজ (ইংরেজি ভাষা: Paper) এক ধরনের অত্যন্ত পাতলা বস্তু বা উপাদান সাধারণত যা লিখতে, চিত্র অঙ্কনে ব্যবহার করা হয়। লেখা ছাড়াও কাগজের উপরে লেখা ছাপানো হয় এবং কোন দ্রব্যের মোড়ক হিসেবেও কাগজ ব্যবহৃত হয়। প্রধানত কাঠ, বাঁশ, ছেঁড়া কাপড়, ঘাস, পুরনো কাগজ ইত্যাদি কাগজ তৈরির প্রধান উপাদান। আঁশ জাতীয় এই সব উপাদান দিয়ে মণ্ড তৈরি করা হয় এবং এই মণ্ড মেশিনের মাধ্যমে চাপ দিয়ে পাতলা আস্তরণ ফেলে শুকানো হয়।
thumb|চাই লুন, কাগজ তৈরির পথিকৃৎ কাগজের বহুবিধ ও বহুমুখী ব্যবহার রয়েছে। লেখালেখির কাজে এবং ছাপানোতে কাগজের সবচেয়ে বেশি ব্যবহার হলেও মোড়ক তৈরী করার কাজেও কাগজ বহুল ব্যবহৃত বস্তু। অনেক পরিষ্কারক দ্রব্যে, বেশ কিছু সংখ্যক কারখানায়, নির্মাণ কাজে, এমনকি খাদ্য হিসেবেও (বিশেষত এশিয়ান সংস্কৃতিতে) কাগজের ব্যবহার রয়েছে।
ইতিহাস
thumb|কাগজ তৈরি করার চীনা পদ্ধতি
মনে করা হয়, দ্বিতীয় শতাব্দীতে চীনে আধুনিক কাগজের পুর্বরূপ উদ্ভব হয়ে ছিল যদিও এর পূর্বে কাগজ ব্যবহারের প্রমাণ পাওয়া গেছে। পাল্প কাগজ তৈরির প্রক্রিয়া কাই লুন এর উদ্ভাবন, যিনি 2য় শতাব্দীর সিই হান আদালতে কাজ করতেন । কাগজের উদ্ভাবনকে প্রাচীণ চীনের চারটি বিশাল উদ্ভাবনের অন্যতম একটি বিবেচনা করা হয়। প্রাচীন চীনে মণ্ড দ্বারা তৈরি কাগজ দ্বিতীয় শতাব্দীর গোড়ার দিকে হান জাতির চাই লুন নামের একজন আবিষ্কার করেন। চীনে সিল্কের সাশ্রয়ী ও কার্যকর বিকল্প হিসেবে কাগজ ব্যবহার শুরু হয়।
চিঠি, সংবাদপত্র ও বইয়ের মাধ্যমে তথ্য আদান-প্রদান শুরু হবার পর বিশ্বব্যাপী পরিবর্তন আশে, এবং এর সাশ্রয়ী উপাদান হিসেবে কাগজ তৈরি করা ঊনবিংশ শতাব্দীতে নতুন শিল্প রূপে আবির্ভূত হয়। ১৮৪৪ সালে, কানাডিয়ান উদ্ভাবক Charles Fenerty এবং জার্মানি উদ্ভাবক F.G. Keller যৌথ ভাবে কাগজ তৈরির মূল উপাদান হিসেবে কাঠের মণ্ড তৈরি করার মেশিন ও প্রক্রিয়া উদ্ভাবন করেন। এটা ছিল ২০০০ বছরের পুরনো ও প্রচলিত কাগজ উৎপাদন পক্রিয়ার সময়ের শেষ ও নতুন পদ্ধতির মাধ্যমে নিউজপ্রিন্ট ও অন্যান্য প্রকার কাগজ উৎপাদন কালের শুরু।
প্রাচীন ভারতে হিন্দু রাজত্বকালে লেখাপড়া তালপাতা, কলাপাতা, সুপারি ও নারিকেল গাছের খোসা ভূর্জত্বক এবং অন্যান্য পত্রে লিখিত হত। এই জন্যই চিঠিকে পত্র বলে এবং পন্ডিতদের ব্যবস্থাপত্রকে পাতি বলে। কোন গুরুত্বপূর্ণ বিষয় লিখতে তাম্রফলকে অথবা অন্য ধাতুফলকে, কখনও কাষ্ঠ ফলকে অঙ্কিত করা হত। তখন কাগজকে আলেখ্য, পট এবং তুলট বলা হত; সেই কাগজে রাজা ও মহাজনদের খাতা এবং হিসাব প্রভৃতি লেখা হত। ভূটানে, নেপালে এবং অসমে যেরকম প্রাচীন কাগজের নমুনা দেখা গেছে তা বিদেশীয় কাগজ থেকে ভিন্ন।
বস্তুত, কাগজ শব্দটি আরবী মূলক। এছাড়া দোয়াত, কলমও এজাতীয় আরবি শব্দ। সুতরাং কাগজ শব্দটি আরবি হলেও প্রাচীন হিন্দুরাজ্য সময়ে ভারতে কাগজের ব্যবহার ছিল এমনটা মনে করা হয়।
ব্যুৎপত্তি
thumb|left|120px|প্যাপিরাস কাগজ, [[মিশর]] কাগজ শব্দটি " Paper " শব্দের পারিভাষিক প্রতিশব্দ। 'কাগজ' একটি ফারসি শব্দ, চিনা শব্দ নয়। প্রাচীন মিশরের "প্যাপিরাস" নামক লেখার বস্তুর গ্রিক নাম থেকে "Paper" শব্দটি এসেছে। প্যাপিরাস গাছের বাকল থেকে এই প্যাপিরাস তৈরি হত। প্রাচীন গ্রিকে সাইপ্রাস পেপিরাস (ইংরেজি ভাষা:Cyperus papyrus) নামক উদ্ভিদ থেকে প্যাপিরাস শব্দ টি এসেছে। প্যাপিরাস মোটা কাগজসদৃশ্য বস্তু যা প্যাপিরাস উদ্ভিদের কাণ্ডের মধ্যবর্তী নরম শাঁস দ্বারা প্রস্তুত হতো যা মধ্য প্রাচ্য ও ইউরোপে কাগজের প্রচলন হবার আগেই প্রাচীন মিশরে ও ভূমধ্যসাগরীয় এলাকায় প্যাপিরাস লেখার কাজে ব্যবহার হতো।
যদিও কাগজ এর ইংরেজি শব্দ "paper" প্যাপিরাস শব্দ থেকে এসেছে কিন্তু এদের উৎপাদন পদ্ধতি সম্পূর্ণ ভিন্ন এবং বর্তমান কাগজে উন্নয়ন ও প্যাপিরাসের উন্নয়ন থেকে পৃথক। প্যাপিরাস হচ্ছে স্বাভাবিক উদ্ভিদকে স্তরে স্তরে বিন্যস্ত করা অন্যদিকে কাগজ উৎপাদন হয় তন্তু বা আঁশ থেকে যা উদ্ভিদের অংশ কে বিভিন্ন প্রক্রিয়ায় পরিবর্তন করা হয়।
কাগজের ধরণ, স্তর ও ভর
কাগজের পরত বা স্তর পরিমাপ করা হয় ক্যালিপার দিয়ে যা এক ইঞ্চির এক সহস্রাংশ সমান বৈশিষ্ট্যের পরিমাপ দেয়। কাগজ ০.০৭ মিলিমিটার (০.০০২৮ ইঞ্চি) থেকে ০.১৮ মিলিমিটার (০.০০৭১ ইঞ্চি) পর্যন্ত পুরু হতে পারে। কাগজকে তার ভর এর উপর ভিত্তি করেও আলাদা করা যায়। এক রিম কাগজের ওজনকে কাগজের ভর ধরা হয়।
দিস্তা/রিম
১ দিস্তা = ২৪ তা / ২৪
সাম্প্রতিক উদ্ভাবন
সুইডেনে প্রাকৃতিক সেলুলোজ ন্যানোফাইবার থেকে তৈরি ন্যানোপেপার নামের একটি কাগজ উদ্ভাবন করা হয়েছে, যা স্টিলের মতোই মজবুত। স্টকহোমের সুইডিশ রয়াল ইনস্টিটিউট অব টেকনোলজির বিজ্ঞানী লারস বার্জল্যান্ড এর থেকে জানা যায় যে, কাগজ তৈরির জন্য কাঠ থেকে মন্ড তৈরির সময় এর ভেতরের প্রাকৃতিক আঁশগুলো ক্ষতিগ্রস্ত হয় এবং দুর্বল হয়ে পড়ে। এই আঁশগুলো অক্ষত অবস্থায় সংগ্রহ করার একটি প্রক্রিয়া উদ্ভাবন করা হয়েছে। ন্যানোপেপারের সেলুলোজ ফাইবারগুলোর অক্ষত এবং নেটওয়ার্কের মতো সজ্জিত অবস্থায় থাকে তাই এটি এত শক্ত। ফাইবারগুলো একটির সঙ্গে অন্যটির কঠিন বন্ধন তৈরি করে রাখে কিন্তু যেকোনো চাপ বা টানের মতো বাইরের চাপে এগুলো একটি আরেকটির ভেতর দিয়ে পিছলে গিয়ে চাপ সহ্য করতে পারে। প্রচলিত কাগজের আঁশের চেয়ে এই সেলুলোজ ফাইবার অনেক ছোট। পরীক্ষায় দেখা গেছে, এর চাপ সইবার ক্ষমতা ২১৪ মেগাপ্যাসকেল, যা ঢালাই লোহার (১৩০ মেগাপ্যাসকেল) চেয়ে বেশি এবং ভবন ও সেতুতে ব্যবহূত ইস্পাতের (২৫০ মেগাপ্যাসকেল) কাছাকাছি। প্রচলিত কাগজের চাপ সইবার ক্ষমতা এক মেগাপ্যাসকেলেরও কম।
তথ্যসূত্র
Press
মনোজ বাজপেয়ী
মনোজ বাজপেয়ী (मनोज बाजपेयी; জন্ম: ২৩ এপ্রিল ১৯৬৯) হলেন একজন ভারতীয় চলচ্চিত্র অভিনেতা। তিনি প্রধানত হিন্দি চলচ্চিত্রে কাজ করেন এবং পাশাপাশি তেলুগু ও তামিল চলচ্চিত্রে কাজ করেন। তিনি তিনবার ভারতের জাতীয় চলচ্চিত্র পুরস্কার ও চারবার ফিল্মফেয়ার পুরস্কার অর্জন করেছেন। শিল্পকলায় অবদানের জন্য ২০১৯ সালে তিনি ভারতের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত হন।
বিহারের বেতিয়া শহরের নিকটবর্তী বেলওয়া গ্রামে জন্মগ্রহণকারী বাজপেয়ী শৈশব থেকেই অভিনেতা হওয়ার আগ্রহ দেখান। তিনি সতের বছর বয়সে দিল্লিতে পাড়ি জমান এবং রাষ্ট্রীয় নাট্য বিদ্যালয়ে ভর্তির আবেদন করেন। তিনি একমাত্র ব্যক্তি যিনি চারবার এই বিদ্যালয় থেকে প্রত্যাখ্যাত হন। কলেজে অধ্যয়নকালে তিনি মঞ্চে অভিনয় চালিয়ে যান। বাজপেয়ীর চলচ্চিত্রে অভিষেক ঘটে দ্রোহকাল (১৯৯৪) চলচ্চিত্রে এক মিনিটের চরিত্রে অভিনয়ের মধ্য দিয়ে এবং এরপর তিনি শেখর কাপুরের ব্যান্ডিট কুইন (১৯৯৪) চলচ্চিত্রে ডাকাত চরিত্রে একটি ছোট ভূমিকায় অভিনয় করেন। এরকম কয়েকটি অনুল্লেখ্য চরিত্রে অভিনয়ের পর তিনি ১৯৯৮ সালে রাম গোপাল বর্মার অপরাধ নাট্যধর্মী চলচ্চিত্র সত্য-তে গ্যাংস্টার ভিকু মহাত্রে চরিত্রে অভিনয় করেন। এটি তার প্রথম আলোচিত সাফল্য বলে বিবেচিত হয়। এই কাজের জন্য তিনি শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ও শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন। এরপর তিনি কৌন? (১৯৯৯), শূল (১৯৯৯) চলচ্চিত্রে কাজ করেন। দ্বিতীয় চলচ্চিত্রটির জন্য তিনি শ্রেষ্ঠ অভিনেতা বিভাগে তার দ্বিতীয় ফিল্মফেয়ার সমালোচক পুরস্কার অর্জন করেন। বাজপেয়ী এরপর জুবেদা (২০০১) চলচ্চিত্রে একজন রাজকুমার, অক্স (২০০১) চলচ্চিত্রে ধারাবাহিক খুনী, রোড (২০০২) চলচ্চিত্রে একজন চিত্তবিকারগ্রস্থ খুনী চরিত্রে অভিনয় করেন।
বাজপেয়ী পিঞ্জর (২০০৩) চলচ্চিত্রের জন্য একটি বিশেষ জাতীয় চলচ্চিত্র পুরস্কার লাভ করেন। এরপর তিনি একাধিক ছোট, অনুল্লেখ্য চরিত্রে অভিনয় করেন, যা তার কর্মজীবনকে সামনে এগিয়ে নিতে ব্যর্থ হয়। তিনি ২০১০ সালে রাজনৈতিক রোমহর্ষক রাজনীতি চলচ্চিত্রে একজন লোভী রাজনীতিবিদ চরিত্রে অভিনয় করে প্রশংসিত হন। ২০১২ সালে তিনি গ্যাংস অব ওয়াসেপুর চলচ্চিত্রে সরদার খান চরিত্রে অভিনয় করেন। তার পরবর্তী কাজগুলো হল চক্রব্যূহ (২০১২) চলচ্চিত্রে একজন নকশালপন্থী ও স্পেশাল ২৬ (২০১৩) চলচ্চিত্রে সিবিআই কর্মকর্তা। ২০১৬ সালে তিনি হংসল মেহতা পরিচালিত জীবনীমূলক নাট্যধর্মী আলীগড় চলচ্চিত্রে অধ্যাপক রামচন্দ্র সিরস চরিত্রে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে তার তৃতীয় ফিল্মফেয়ার সমালোচক পুরস্কার এবং এশিয়া প্যাসিফিক স্ক্রিন পুরস্কার অর্জন করেন। তিনি ভোঁসলে চলচ্চিত্রে অভিনয় করে ৬৭তম জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন।
প্রারম্ভিক জীবন
বাজপেয়ী ১৯৬৯ সালের ২৩শে এপ্রিল বিহারের পশ্চিম চম্পারণ জেলার বেতিয়ার নিকটস্থ বেলওয়া গ্রামে জন্মগ্রহণ করেন। পাঁচ ভাইবোনের মধ্যে তিনি দ্বিতীয়, এবং নায়ক মনোজ কুমারের নামানুসারে তার নাম রাখা হয়। তার এক ছোট বোন পুনম দুবে চলচ্চিত্র শিল্পের একজন ফ্যাশন ডিজাইনার। তার পিতা কৃষক এবং মাতা গৃহিণী। কৃষকের পুত্র হিসেবে বাজপেয়ী ছুটির দিনগুলোতে কৃষিকাজ করতেন। শৈশব থেকেই তার ইচ্ছা ছিল তিনি অভিনেতা হবেন।
তার পিতা তাদের শিক্ষার জন্য অর্থসংস্থান করতে দুর্ভোগ পোহাতেন। তিনি চতুর্থ শ্রেণি পর্যন্ত একটি "কুড়েঘর বিদ্যালয়ে" পড়াশোনা করেন, এবং পরে বেতিয়ার খ্রিস্ট রাজা উচ্চ বিদ্যালয়ে পড়াশোনা করেন। তিনি বেতিয়ার মহারানী জনকী কলেজ থেকে উচ্চ মাধ্যমিক সম্পন্ন করেন।
থাম্ব|ডান|২০১০ সালে [[রাজনীতির প্রিমিয়ারে বাজপেয়ী তার স্ত্রী নেহার সাথে।]] তিনি ১৭ বছর বয়সে নতুন দিল্লিতে পাড়ি জমান এবং সেখানে প্রথমে সত্যবতী কলেজ ও পরে দিল্লি বিশ্ববিদ্যালয়ের রামজস কলেজে পড়াশোনা করেন। বাজপেয়ী ওম পুরী ও নাসিরুদ্দীন শাহদের মত অভিনেতাদের নিকট থেকে রাষ্ট্রীয় নাট্য বিদ্যালয়ের নাম শুনেন এবং সেখানে ভর্তির আবেদন করেন। তিনি তিনবার সেখান থেকে প্রত্যাখ্যাত হন এবং আত্মহত্যা করতে চেয়েছিলেন। তিনি এরপর অভিনেতা রঘুবীর যাদবের পরামর্শে পরিচালক ও অভিনয়ের প্রশিক্ষক ব্যারি জনের কর্মশালায় অংশ নেন। বাজপেয়ীর অভিনয়ে মুগ্ধ হয়ে জন তাকে তার প্রশিক্ষণ সহকারী হিসেবে নিয়োগ দেন। এরপর তিনি চতুর্থবারের মত রাষ্ট্রীয় নাট্য বিদ্যালয়ে ভর্তির জন্য আবেদন করেন। তারা তাকে শিক্ষার্থী হিসেবে গ্রহণের পরিবর্তে শিক্ষক হিসেবে যোগদানের প্রস্তাব দেয়।
বাজপেয়ী দিল্লির একটি মেয়েকে বিয়ে করেন, কিন্তু তার কর্মজীবনের সংগ্রামের দিনগুলোতে তাদের বিবাহবিচ্ছেদ ঘটে। অভিনেত্রী শাবানা রাজার, যিনি নেহা নামেও পরিচিত, প্রথম চলচ্চিত্র করীব (১৯৯৮) মুক্তির কিছুদিন পর তার সাথে বাজপেয়ীর পরিচয় হয়। তারা ২০০৬ সালে বিবাহবন্ধনে আবদ্ধ হনে। এই দম্পতির একটি কন্যাসন্তান রয়েছে।
অভিষেক ও আলোচিত সাফল্য (১৯৯৪–২০০১)
বাজপেয়ী শুরুতে গোবিন্দ নিহলানির দ্রোহকাল (১৯৯৪) চলচ্চিত্রে এক মিনিটের একটি চরিত্রে অভিনয় করেন, এরপর তিনি জীবনীনির্ভর নাট্যধর্মী চলচ্চিত্র ব্যান্ডিট কুইন (১৯৯৪)-এ অভিনয় করেন। এই চলচ্চিত্রের অভিনয়শিল্পী নির্বাচন পরিচালক তিগমাংশু ধুলিয়া চলচ্চিত্রটির পরিচালক শেখর কাপুরকে তাকে নেওয়ার পরামর্শ দেন। বাজপেয়ীকে মূলত এই চলচ্চিত্রের ডাকাত বিক্রম মাল্লাহ চরিত্রের জন্য বিবেচনা করা হয়েছিল, যা অবশেষে নির্মল পাণ্ডের কাছে চলে যায়। বাজপেয়ী এই চলচ্চিত্রে ডাকাত মান সিংহের চরিত্রে কাজের সুযোগ পান। সেই সময় তিনি হংসল মেহতা পরিচালিত কলাকার টেলিভিশন ধারাবাহিকে এবং দূরদর্শন চ্যানেলে ইমতিহান ধারাবাহিকে কাজ করছিলেন।
সত্য চলচ্চিত্রটির বেশিরভাগ অংশই মুম্বইয়ের বাস্তবিক বস্তিতে ধারণ করা হয়। এটি ১৯৯৮ সালে ভারতের আন্তর্জাতিক চলচ্চিত্র উৎসবে প্রদর্শিত হয় এবং বেশিরভাগই ইতিবাচক পর্যালোচনা লাভ করে। অনুপমা চোপড়া বাজপেয়ী ও বাকিদের অভিনয়কে "এত ভালো যে আপনি তাদের ঘর্মাক্ত শরীরে মুম্বইয়ের ময়লার গন্ধ ঠের পাবেন" বলে উল্লেখ করেন। চলচ্চিত্রটি ব্যবসায়িক দিক থেকেও সফল হয়, এবং বাজপেয়ী তার অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার এবং শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন। ফিল্মফেয়ার তার এই অভিনয়কে তাদের ২০১০ সংখ্যায় বলিউডের "সেরা ৮০ প্রতীকী অভিনয়"-এর একটি হিসেবে অন্তর্ভুক্ত করে। বাজপেয়ী আবার ১৯৯৯ সালে বর্মার পরিচালনায় কৌন? এবং প্রযোজনায় শূল চলচ্চিত্রে কাজ করেন। কৌন? একটি বাড়িতে মাত্র তিনটি চরিত্র নিয়ে নির্মিত রহস্যকাহিনি, যাতে বাজপেয়ী একজন বিরক্তিকর বাচাল আগন্তুক চরিত্রে অভিনয় করেন। চলচ্চিত্রটি বক্স অফিসে ব্যর্থ হয়। শূল চলচ্চিত্রে তাকে একজন সৎ পুলিশ কর্মকর্তা হিসেবে দেখা যায় যিনি বিহারের মতিহারি জেলার রাজনৈতিক অপরাধী সংঘের সাথে যুক্ত হয়ে পড়েন। সাইফি বাজপেয়ীর এই চলচ্চিত্রের অভিনয়কে "সত্যিকার অর্থেই চমকপ্রদ [...] বিশেষত রবীনা ট্যান্ডনের সাথে অনুভূতিপূর্ণ দৃশ্যগুলো।" চলচ্চিত্রটি হিন্দি ভাষায় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে এবং বাজপেয়ী শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন। এছাড়া তিনি তেলুগু প্রণয়ধর্মী চলচ্চিত্র প্রেম কথা (১৯৯৯)-এ অভিনয় করেন।
বাজপেয়ী ২০০০ সাল শুরু করেন হাস্যরসাত্মক দিল পে মাত লে ইয়ার!! ও অপরাধ নাট্যধর্মী ঘাট দিয়ে। দুটি চলচ্চিত্রেই তার বিপরীতে ছিলেন তাবু। প্রথমোক্ত চলচ্চিত্রের একটি সংলাপ কয়েকটি রাজনৈতিক দলের মধ্যে বিতর্কের জন্ম দেয়। ২০০১ সালে বাজপেয়ীর মুক্তিপ্রাপ্ত প্রথম চলচ্চিত্র হল রাকেশ ওমপ্রকাশ মেহরার অতিপ্রাকৃত থ্রিলার অক্স। মৃত্যুর পর মনু বর্মার (অমিতাভ বচ্চন অভিনীত) শরীরে পুনর্জন্ম লাভ করার অপরাধী রাঘবন ঘাটগে চরিত্রে তার খল অভিনয়ে জন্য তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন। এরপর তিনি শ্যাম বেনেগলের জুবেদা চলচ্চিত্রে রেখা ও কারিশমা কাপুরের সাথে কাজ করেন। এতে তাকে ফতেহপুরের মহারাজা বিজয়েন্দ্র সিং চরিত্রে দেখা যায়। তার চরিত্রটি যোধপুরের মহারাজা হনবন্ত সিংয়ের থেকে অনুপ্রাণিত।
লাল লাইন (জেরুসালেম লাইট রেল)
জেরুজালেম লাইট রেল হিসাবে পরিচিত জেরুজালেমে ট্রাম সিস্টেমের অপারেশন প্রথম লাইনটি রেড লাইন। এটি ১ ডিসেম্বর ২০১১ থেকে সম্পূর্ণরূপে কার্যকর হয়ে ওঠে। লাইন ১৩.৯ কিলোমিটার (৮.৬ মাইল) দীর্ঘ ২৩ টি স্টপ সহ। লাল লাইনের এক্সটেনশানগুলি বর্তমানে নেভে ইয়াকোভের উত্তর উপকূলে এবং দক্ষিণপশ্চিমে হাদাস্হ ইয়ান কারম হাসপাতালের নির্মাণাধীন। ২০১৮ সালে সম্পন্ন হলে, এই লাইন দৈর্ঘ্য ২২.৫ কিমি প্রসারিত হবে।
মনোজ বাজপেয়ী
কর্মজীবনে সংগ্রাম (২০০২–২০০৯)
২০০২ সালে বাজপেয়ীর একমাত্র মুক্তিপ্রাপ্ত চলচ্চিত্র হল পথ থ্রিলার রোড। তিনি এতে খল চরিত্রে অভিনয় করেন, যে চলতি পথে বিনা ভাড়ায় এক দম্পতির (বিবেক ওবেরয় ও অন্তরা মালি অভিনীত) সফরসঙ্গী হন, যাকে পরে চিত্তবিকারগ্রস্থ খুনী হিসেবে দেখা যায়। বাজপেয়ী এই চলচ্চিত্রের জন্য শ্রেষ্ঠ খল অভিনয়শিল্পী বিভাগে আরেকটি ফিল্মফেয়ার পুরস্কারের মনোনয়ন লাভ করেন। ২০০৩ সালে বাজপেয়ী মুক্তিপ্রাপ্ত প্রথম চলচ্চিত্র হল ভারত বিভাজনের সময়ের নাট্যধর্মী পিঞ্জর। চন্দ্রপ্রকাশ দ্বিবেদী পরিচালিত এই চলচ্চিত্রটি একই নামের একটি পাঞ্জাবি উপন্যাস অবলম্বনে নির্মিত। এই চলচ্চিত্রে তার অভিনয়ের জন্য তিনি জাতীয় চলচ্চিত্র পুরস্কারের বিশেষ জুরি পুরস্কার লাভ করেন। এরপর তিনি জে. পি. দত্তর কারগিল যুদ্ধের উপর ভিত্তি করে নির্মিততারকাবহুল যুদ্ধভিত্তিক চলচ্চিত্র এলওসি: কারগিল-এ গ্রেনেডিয়ার যোগেন্দ্র সিং যাদব চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেন। দুটি চলচ্চিত্রই ব্যবসায়িকভাবে ব্যর্থ হয়।
লাল লাইন (জেরুসালেম লাইট রেল)
৩.৮ বিলিয়ন এনআইএস (আনুমানিক ১.১ বিলিয়ন মার্কিন ডলার) এর লাইনের প্রাথমিক অনুচ্ছেদে আনুমানিক খরচ, প্রকল্পটি পূর্ব জেরুজালেমে ইহুদিদের আশেপাশের অঞ্চলের রুট এবং বাছাইয়ের জন্য বাজেট ওভাররন্সের সমালোচনা করেছে। নির্মাণের সময় বাতাস এবং শব্দ দূষণ।
মনোজ বাজপেয়ী
কর্মজীবনে সংগ্রাম (২০০২–২০০৯)
বাজপেয়ীর পরবর্তী কাজগুলো হল রবীনা ট্যান্ডনের বিপরীতে জাগো (২০০৪), মকরন্দ দেশপাণ্ডের হনন ও থ্রিলার ইনতেকাম। জাগো চলচ্চিত্রে তিনি একজন পুলিশ কর্মকর্তা চরিত্রে অভিনয় করেন, যে তার ১০ বছর বয়সী কন্যা ধর্ষণের শিকার ও খুন হওয়ার পর আইন নিজের হাতে তুলে নেয়। একই বছর তিনি যশ চোপড়ার প্রণয়মূলক নাট্যধর্মী বীর-জারা চলচ্চিত্রে পার্শ্ব চরিত্রে অভিনয় করেন। চলচ্চিত্রটি ৫৫তম বার্লিন চলচ্চিত্র উৎসবে প্রদর্শিত হয়, এবং বিশ্বব্যাপী ₹৯৪০ মিলিয়ন আয় করে সেই বছরের সর্বোচ্চ আয়কারী চলচ্চিত্র হয়ে ওঠে। ২০০৫ সালে বাজপেয়ী ধর্মেশ দর্শনের নাট্যধর্মী বেওয়াফা, থ্রিলার ফারেব এবং ইংরেজি ভাষার রিটার্ন টু রাজাপুর চলচ্চিত্রে অভিনয় করেন।  এছাড়া তিনি তেলুগু প্রণয়ধর্মী হ্যাপি (২০০৬) চলচ্চিত্রে অভিনয় করেন।
লাল লাইন (জেরুসালেম লাইট রেল)
সম্প্রসারণ পরিকল্পনা
দক্ষিণ পূর্ব জেরুজালেমে নেভ ইয়াকোভের আশেপাশে এবং দক্ষিণ-পশ্চিমে হায়দাসাহ হাসপাতালের কাছাকাছি ইয়ান কারামের রেড লাইন প্রাথমিক সম্প্রসারণের  পরিকল্পনা করা হয়েছিল। প্রাক্তন মেয়র উরি লুপোলিয়ানস্কি বলেছিলেন যে তারা একই সময়ে লাইন বাকি হিসাবে সম্পন্ন হবে। ২০০৮ সালে ফ্রেঞ্চ কোম্পানি ইজিস রেল ১১.৯ মিলিয়ন ইউরোর একটি চুক্তি সম্পাদন করে। যাইহোক, মার্চ ২০০৯৯ সালে, সিটিপাস প্রকল্পের বাস্তবায়ন বাতিল করে দেয়। মে ২০১০ সালে জেরুজালেম পৌরসভা ঘোষণা করেছিল যে একটি ব্যক্তিগত কোম্পানীর পরিবর্তে রাজ্য কর্তৃপক্ষের দ্বারা লাইনের সম্প্রসারণ করা হবে।মাউন্ট হেরজল থেকে হাদাসার হাসপাতালের সম্প্রসারণ বিশেষ করে চ্যালেঞ্জিং এবং জটিল ব্রিজিং নির্মান কার্যের সাথে একটি জটিল পথের নির্মান অন্তর্ভুক্ত করা হয়। ২০১২ সালের গ্রীষ্মকালীন সময়ে, নির্মানের কাজ শুরু হয়নি, হ্যান্ডশারের নতুন ইনপেশেন্ট বিল্ডিংয়ের পাশে লাইনের চূড়ান্ত টার্মিনাল স্টেশনটি এখনো আধুনিক হাসপাতাল নির্মাণের সময় নির্মিত হচ্ছে - নতুন ভবন নির্মাণের পর পরবর্তীতে হাসপাতালের অপারেশনকে ব্যাহত না করার জন্য। সম্পন্ন হবে। এছাড়া রেড লাইনের শাখাগুলিও পরিকল্পনা করা হয়েছে যা হিব্রু ইউনিভার্সিটির মাউন্ট স্কপাস এবং গীবত রাম ক্যাম্পাসকে "ক্যাম্পাস লাইন" তৈরি করবে।
মনোজ বাজপেয়ী
কর্মজীবনে সংগ্রাম (২০০২–২০০৯)
২০০৭ সালে বাজপেয়ী ১৯৭১ চলচ্চিত্রে মেজর সুরজ সিং চরিত্রে কাজ করেন। চলচ্চিত্রটিতে ছয়জন ভারতীয় সেনাবাহিনীর সৈনিকের গল্প বিবৃত হয়েছে, যারা ১৯৭১ সালে পাক-ভারত যুদ্ধে ধৃত হওয়ার পর পাকিস্তানি কারাগার থেকে পালিয়ে আসে। সিএনএন-আইবিএন-এর রাজীব মসন্দ চলচ্চিত্রটির সমালোচনা করেন, কিন্তু লিখেন "[বাজপেয়ী] তার সেরাটা দিয়েছেন, তিনি বেশিরভাগই মনোযোগ ধরে রেখেছেন এবং এই কৌশলে এমন একটি চরিত্র সৃষ্টি করেছেন যে কথা বলার চেয়ে চোখ দিয়েই বেশি বলেছে।" এরপর তিনি জুহি চাওলার বিপরীতে গণেশ আচার্যের নাট্যধর্মী স্বামী চলচ্চিত্রে শ্রেষ্ঠাংশে অভিনয় করেন। এই বছরের বাজপেয়ীর মুক্তিপ্রাপ্ত শেষ কাজ হল অমনিবাস চলচ্চিত্র দস কাহানিয়াঁ। তিনি সঞ্জয় গুপ্ত পরিচালিত জহির গল্পে দিয়া মির্জার বিপরীতে অভিনয় করেন। ২০০৭ সালে তার মুক্তিপ্রাপ্ত সকল চলচ্চিত্রই ব্যবসায়িকভাবে ব্যর্থ হয়। পরের বছর তিনি তারকাবহুল হাস্যরসাত্মক চলচ্চিত্র মানি হ্যায় তো হানি হ্যায় (২০০৮)-এ অভিনয় করেন, এটিও বক্স অফিসে চরমভাবে ব্যর্থ হয়।
তেলুগু ভাষার বেদম চলচ্চিত্র নির্মাণকালে বাজপেয়ী কাঁধে আঘাত পান এবং প্রায় দুই বছর পর্দায় অনুপস্থিত ছিলেন। তিনি ২০০৬ সালের দিল্লি বন্ধ অভিযানের ঘটনার উপর ভিত্তি করে নির্মিত হাস্যরসাত্মক জুগাড় (২০০৯) চলচ্চিত্র দিয়ে কেন্দ্রীয় ভূমিকায় কাজের মধ্য দিয়ে অভিনয়ে ফিরে আসেন। তার পরবর্তী কাজ হল রহস্য থ্রিলার এসিড ফ্যাক্টরি (২০০৯), এটি ২০০৬ সালের মার্কিন চলচ্চিত্র আননোন-এর পুনর্নির্মাণ। তিনি অপহৃত হয়ে ফ্যাক্টরিতে আবদ্ধ এবং কীভাবে সেখানে এলো সেই স্মৃতিভ্রষ্ট কয়েকজন ব্যক্তিদের মধ্যে একজন হিসেবে একটি কৌতুক চরিত্রে অভিনয় করেন। চলচ্চিত্রটি বক্স অফিসে ব্যবসা করতে পারেনি। এই ব্যর্থতার ধারাবাহিকতা তার পরবর্তী কাজেও চলতে থাকে। মধুর ভান্ডারকরের জেল (২০০৯) চলচ্চিত্রে তিনি আজীবন সাজাপ্রাপ্ত আসামী চরিত্রে অভিনয় করেন। তিনি এই চরিত্রটিকে চলচ্চিত্রের কেন্দ্রীয় চরিত্রের (নীল নিতিন মুকেশ অভিনীত) "বর্ণনাকারী" ও "উপদেষ্টা" হিসেবে অভিহিত করেন।
রাজনীতি ও অতঃপর (২০১০-বর্তমান)
২০১০ সালে বাজপেয়ী প্রকাশ ঝায়ের বিশাল নির্মাণব্যয়ের তারকাবহুল রাজনৈতিক থ্রিলার রাজনীতি চলচ্চিত্রে অভিনয় করেন। এটি ভারতীয় মহাকাব্য মহাভারত থেকে অনুপ্রাণিত। বাজপেয়ীর অভিনীত বীরেন্দ্র প্রতাপ সিং চরিত্রটি মহাভারতের দুর্যোধন চরিত্র থেকে অনুপ্রাণিত, তাকে একজন লোভী রাজনীতিবিদ হিসেবে দেখা যায়, যে নিজেকে একটি রাজনৈতিক পরিবারের যোগ্য উত্তরসূরি বলে দাবি করে। দ্য টাইমস অব ইন্ডিয়ার নিখত কাজমি তার পর্যালোচনায় বাজপেয়ীকে উল্লেখ করে লিখেন, "তিনি তার দৃশ্যগুলোতে চোখের পলক ফেলতে দেননি" এবং "তার সম্মোহনকর অভিনয়ের স্মৃতি বারবার ফিরে আসছিল।" ভারতীয় বাণিজ্য সাংবাদিকরা রাজনীতির ₹৬০০ মিলিয়ন বিনিয়োগ নিয়ে শঙ্কিত ছিলেন। তবে চলচ্চিত্রটি ব্যবসাসফল হয় এবং বিশ্বব্যাপী ₹১.৪৩ বিলিয়ন আয় করে। বাজপেয়ী এই চলচ্চিত্রের জন্য শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেন। তিনি এরপর দুটি তেলুগু চলচ্চিত্রে অভিনয় করেন, সেগুলো হল বেদম (২০১০) ও পুলি (২০১০); এবং তারপর হাস্যরসাত্মক দস তোলা (২০১০) চলচ্চিত্রে অভিনয় করেন। এছাড়া তিনি অ্যানিমেটেড চলচ্চিত্র রামায়ণ: দি এপিক-এ রাম চরিত্রের জন্য কণ্ঠ দেন। এটি ভারতীয় মহাকাব্য রামায়ণ অবলম্বনে নির্মিত।
থাম্ব|বাম|২০১১ সালে [[আরক্ষণ-এর প্রচারণায় বাজপেয়ী]] বাজপেয়ীর পরবর্তী চলচ্চিত্র ছিল ভারতীয় বর্ণপ্রথা ভিত্তিক সংরক্ষণ বিষয় নিয়ে নির্মিত সামাজিক নাট্যধর্মী চলচ্চিত্র আরক্ষণ (২০১১)। চলচ্চিত্রটি কিছু গোষ্ঠীর মধ্যে বিতর্কের সৃষ্টি করে এবং প্রেক্ষাগৃহে মুক্তির পূর্বেই উত্তর প্রদেশ, পাঞ্জাব, ও অন্ধ্রপ্রদেশে নিষিদ্ধ হয়। চলচ্চিত্রটিকে নিয়ে বাণিজ্য সাংবাদিকদের প্রত্যাশা উচ্চ ছিল, কিন্তু অবশেষে এটি বক্স অফিসে ব্যর্থ হয়। বাজপেয়ীর পরবর্তী কাজ ছিল থ্রিলার লঙ্কা (২০১১)। বলিউড হাঙ্গামার তরণ আদর্শ লিখেন, "লঙ্কা মনোজ বাজপেয়ীর চলচ্চিত্র, তিনি এটি নিয়ন্ত্রণকারী অভিনয় করেছেন। তিনি কঠিনতম বিষয়গুলো সামলে নিয়েছেন এবং কোন প্রকার হেঁচকি ছাড়াই চতুর সংলাপগুলো বলেছেন।"
২০১২ সালে বাজপেয়ী অনুরাগ কাশ্যপের দুই খণ্ডের অপরাধধর্মী চলচ্চিত্র গ্যাংস অব ওয়াসেপুর-এ অভিনয় করেন। তার অভিনীত সরদার খান চরিত্রটি প্রথম খণ্ডে দেখানো হয়। এই চরিত্রের প্রস্তুতি হিসেবে বাজপেয়ী তার মাথার চুল কামিয়ে ফেলেন এবং চার কেজি ওজন কমান। চলচ্চিত্রটি ২০১২ সালে কান চলচ্চিত্র উৎসব, ও টরন্টো আন্তর্জাতিক চলচ্চিত্র উৎসবে, এবং ২০১৩ সালে সানড্যান্স চলচ্চিত্র উৎসবে প্রদর্শিত হয়। গ্যাংস অফ ওয়াসেপুর ভারতে ২২শে জুন মুক্তি পায় এবং ইতিবাচক পর্যালোচনা অর্জন করে। অনুপমা চোপড়া তার সরদার খান চরিত্রটিকে সত্য-এর ভিকু মহাত্রের পর তার সেরা অভিনয় বলে অভিহিত করেন। বাজপেয়ী এই চলচ্চিত্রে তার অভিনয়ের জন্য শ্রেষ্ঠ অভিনেতা বিভাগে ফিল্মফেয়ার পুরস্কারের মনোনয়ন লাভ করেন। তার পরবর্তী চলচ্চিত্র ছিল চট্টগ্রামের অস্ত্র লুণ্ঠনের উপর ভিত্তি করে নির্মিত ঐতিহাসিক নাট্যধর্মী চলচ্চিত্র চিটাগং (২০১২)। বাজপেয়ী বাঙালি স্বাধীনতা সংগ্রামী সূর্য সেন চরিত্রে অভিনয় করেন, এবং এই কাজের জন্য তিনি কোন পারিশ্রমিক নেননি। এই বছরে তার শেষ মুক্তিপ্রাপ্ত চলচ্চিত্র ছিল চক্রবুহ্য, এতে তিনি একজন নকশালপন্থী চরিত্রে অভিনয় করেন। এই চরিত্রের জন্য তিনি ৫ কেজি ওজন কমান। লেখক ও গীতিকার জাভেদ আখতার চক্রবুহ্যকে "গত ২০ বছরের সেরা চলচ্চিত্র" বলে উল্লেখ করেন। অপরদিকে, ইন্ডিয়া টুডের এক পর্যালোচনায় চলচ্চিত্রটিকে "অপেশাদার প্রচেষ্টা" বলে উল্লেখ করা হয়; কিন্তু বাজপেয়ীর অভিনয়ের প্রশংসা করে।
২০১৩ সালে বাজপেয়ী অভিনীত পাঁচটি চলচ্চিত্র মুক্তি পায়। এই বছরে তার প্রথম চলচ্চিত্র সমর, এর মাধ্যমে তার তামিল চলচ্চিত্রে অভিষেক ঘটে। তিনি এই চলচ্চিত্রে একটি পার্শ্ব চরিত্রে অভিনয় করেন। তিনি এরপর নীরজ পাণ্ডের থ্রিলার স্পেশাল ২৬-এ কাজ করেন। ১৯৮৭ সালের অপেরা হাউজ ডাকাতি উপর ভিত্তি করে নির্মিত এই চলচ্চিত্রে তিনি সিবিআই কর্মকর্তা চরিত্রে অভিনয় করেন। এরপর তিনি অপরাধধর্মী চলচ্চিত্র শুটআউট অ্যাট ওয়াডালায় গ্যাংস্টার শাবির ইবরাহিম কাস্কর থেকে অনুপ্রাণিত একটি চরিত্রে অভিনয় করেন। বাজপেয়ী সত্যাগ্রহ চলচ্চিত্রের মধ্য দিয়ে চতুর্থবারের মত প্রকাশ ঝার পরিচালনায় কাজ করেন। এই চলচ্চিত্রটি সমাজকর্মী আন্না হাজারের ২০১১ সালের দুর্নীতির বিরুদ্ধে প্রতিবাদ থেকে কিছুটা অনুপ্রাণিত। তারকাবহুল এই চলচ্চিত্রটি নিয়ে বাণিজ্য সাংবাদিকদের প্রত্যাশা উচ্চ ছিল কারণ কাকতালীয়ভাবে মুম্বই ও দিল্লি গণধর্ষণের গণপ্রতিবাদের সময়ে এটি মুক্তি পায়। সত্যাগ্রহ দেশের অভ্যন্তরে ₹৬৭৫ মিলিয়ন আয় করে। বাজপেয়ী এরপর ভারতীয় মহাকাব্য মহাভারত অবলম্বনে নির্মিত একই নামের ত্রিমাত্রিক অ্যানিমেশন চলচ্চিত্রে যুধিষ্ঠির চরিত্রে কণ্ঠ দেন। ২০১৪ সালে বাজপেয়ী তামিল মারপিটধর্মী চলচ্চিত্র আনজান-এ খল চরিত্রে অভিনয় করেন।
বাজপেয়ী তার পরবর্তী চলচ্চিত্র তেবর (২০১৫)-এও খল চরিত্রে অভিনয় চালিয়ে যান। এটি ২০০৩ সালের তেলুগু ভাষার ওক্কাডু চলচ্চিত্রের পুনর্নির্মাণ। চলচ্চিত্রটি নেতিবাচক পর্যালোচনা লাভ করে এবং বক্স অফিসে ব্যর্থ হয়। একই বছর তাকে রবীনা ট্যান্ডনের সাথে দেশপ্রেমের বিষয়বস্তু নিয়ে নির্মিত স্বল্পদৈর্ঘ্য চলচ্চিত্র জয় হিন্দ-এ দেখা যায়। ছয় মিনিট দৈর্ঘ্যের চলচ্চিত্রটি ভারতের স্বাধীনতা দিবসের পূর্বে ওয়ো রুমসের ইউটিউব চ্যানেলে প্রকাশিত হয়। ২০১৬ সালে বাজপেয়ী তাণ্ডব নামে আরেকটি স্বল্পদৈর্ঘ্য চলচ্চিত্রে কাজ করেন। দেবাশীষ মখিজা পরিচালিত চলচ্চিত্রটিতে একজন সৎ পুলিশ কনস্টেবল কি ধরনের চাপ ও ঘটনার মুখোমুখি হয় তা দেখানো হয়েছে। এটিও ইউটিউবে মুক্তি পায়। একই বছর তিনি হংসল মেহতার জীবনীনির্ভর নাট্যধর্মী আলীগড় চলচ্চিত্রে অধ্যাপক রামচন্দ্র সিরস চরিত্রে অভিনয় করেন। চলচ্চিত্রটিতে আলিগড় মুসলিম বিশ্ববিদ্যালয় থেকে তার যৌন অভিমুখিতার কারণে বহিষ্কৃত সমকামী অধ্যাপকের গল্প তুলে ধরা হয়েছে। বাজপেয়ী এই চরিত্রের প্রস্তুতি হিসেবে সিরাসের কিছু ভিডিও ক্লিপ দেখেন। চলচ্চিত্রটি ২০তম বুসান আন্তর্জাতিক চলচ্চিত্র উৎসব, ও ২০১৫ মুম্বই চলচ্চিত্র উৎসবে প্রদর্শিত হয়।  আলীগড় ২০১৬ সালের ২৬শে ফেব্রুয়ারি মুক্তির পর ইতিবাচক পর্যালোচনা লাভ করে। বাজপেয়ী এই কাজের জন্য ১০ম এশিয়া প্যাসিফিক স্ক্রিন পুরস্কার শ্রেষ্ঠ অভিনেতার পুরস্কার অর্জন করেন এবং শ্রেষ্ঠ অভিনেতা বিভাগে তার তৃতীয় ফিল্মফেয়ার সমালোচক পুরস্কার অর্জন করেন। এরপর তিনি রাজেশ পিল্লাইয়ের সর্বশেষ চলচ্চিত্র ট্রাফিক (২০১৬)-এ একজন ট্রাফিক কনস্টেবল চরিত্রে অভিনয় করেন। এটি ২০১১ সালের মালয়ালম ভাষার একই নামের চলচ্চিত্রের পুনর্নির্মাণ। এই বছরের তার পরবর্তী মুক্তিপ্রাপ্ত চলচ্চিত্র হল জীবনীনির্ভর ক্রীড়াধর্মী চলচ্চিত্র বুধিয়া সিং - বর্ন টু রান। এতে তিনি বিশ্বের সর্বকনিষ্ঠ ম্যারাথন দৌড়বিদ বুধিয়া সিংয়ের কোচ চরিত্রে অভিনয় করেন। এরপর তিনি হাস্যরসাত্মক সাত উছাক্কে (২০১৬) ও নীরজ পাণ্ডে পরিচালিত স্বল্পদৈর্ঘ্য চলচ্চিত্র অউচ-এ অভিনয় করেন।
২০১৭ সালে বাজপেয়ীর মুক্তিপ্রাপ্ত প্রথম চলচ্চিত্র গোয়েন্দা থ্রিলার নাম শাবানা। এটি ২০১৫ সালের বেবি চলচ্চিত্রের স্পিন-অফ, এতে তাপসী পান্নু তার পূর্বের চলচ্চিত্রের শাবানা চরিত্রে পুনরায় কাজ করেন। একই বছর তিনি অপরাধ নাট্যধর্মী সরকার ৩-এ পুনরায় রাম গোপাল বর্মার পরিচালনায় কাজ করেন। এটি সরকার চলচ্চিত্র ধারাবাহিকের তৃতীয় কিস্তি। এই চলচ্চিত্রটিতে তিনি অরবিন্দ কেজরিওয়ালের থেকে কিছুটা অনুপ্রাণিত একটি চরিত্রে অভিনয় করেন। এই বছরের শেষভাগে তাকে নাট্যধর্মী রুখ চলচ্চিত্রে স্বল্পস্থায়ী একটি চরিত্রে দেখা যায়।
থাম্ব|200px|[[আইয়ারী চলচ্চিত্রের প্রচারণায় বাজপেয়ী]] ২০১৮ সালে বাজপেয়ী অপরাধ থ্রিলার আইয়ারী চলচ্চিত্রে নীরজ পাণ্ডের পরিচালনায় পুনরায় কাজ করেন। এতে তিনি কর্নেল অভয় সিং চরিত্রে অভিনয় করেন, যা তার অনুগ্রহভাজন মেজর জয় বকশির (সিদ্ধার্থ মালহোত্রা) পশ্চাদ্বাবন করে। চলচ্চিত্র সমালোচক নম্রতা জোশি চলচ্চিত্রটির দৃশ্যপটের সমালোচনা করেন এবং বাজপেয়ী ও একটি গানকে এই চলচ্চিত্রকে বাঁচানোর একমাত্র অবলম্বন বলে উল্লেখ করেন। বাজপেয়ী এরপর আহমেদ খানের বাগী ২ চলচ্চিত্রে টাইগার শ্রফ ও দিশা পাটানির সাথে কাজ করেন। এই বছরের শেষভাগে তিনি মনস্তাত্ত্বিক থ্রিলারধর্মী মিসিং চলচ্চিত্রে তাবুর বিপরীতে অভিনয় করেন এবং এই চলচ্চিত্র দিয়ে প্রযোজক হিসেবে আত্মপ্রকাশ করেন। চলচ্চিত্রটি সমালোচকদের নিকট থেকে নেতিবাচক পর্যালোচনা লাভ করে। দি ইন্ডিয়ান এক্সপ্রেস-এর শুভ্র গুপ্ত চলচ্চিত্রটিকে "বাজে তালগোল পাকানো" বলে উল্লেখ করেন। তিনি এরপর জন আব্রাহামের সাথে মারপিটধর্মী সত্যমেব জয়তে (২০১৮) চলচ্চিত্রে অভিনয় করেন। একই বছর তিনি মনস্তাত্ত্বিক নাট্যধর্মী গলি গুলিয়াঁ চলচ্চিত্রে কাজ করেন। এটি দিপেশ জৈনের পরিচালিত প্রথম চলচ্চিত্র, যাতে তিনি পুরনো দিল্লিতে বসবাসকারী ইলেকট্রিশিয়ান চরিত্রে অভিনয় করেন, যিনি বাস্তবতার উপর তার নিয়ন্ত্রণ হারিয়ে ফেলতে শুরু করেন। চলচ্চিত্রটির উদ্বোধনী প্রদর্শনী অনুষ্ঠিত হয় ২২তম বুসান আন্তর্জাতিক চলচ্চিত্র উৎসবে, এবং এটি ২০১৭ এমএএমআই চলচ্চিত্র উৎসব, লস অ্যাঞ্জেলেসের ভারতীয় চলচ্চিত্র উৎসব, আটলান্টা চলচ্চিত্র উৎসব, ক্লিভল্যান্ড আন্তর্জাতিক চলচ্চিত্র উৎসব ও শিকাগো আন্তর্জাতিক চলচ্চিত্র উৎসবে প্রদর্শিত হয়।  এই কাজের জন্য তিনি মেলবোর্নের ভারতীয় চলচ্চিত্র উৎসবে শ্রেষ্ঠ অভিনেতার পুরস্কার অর্জন করেন। এই বছরে তার শেষ মুক্তিপ্রাপ্ত চলচ্চিত্র হল তাবরেজ নূরানির তারকাবহুল নাট্যধর্মী লাভ সোনিয়া। এর উদ্বোধনী প্রদর্শনী অনুষ্ঠিত হয় লন্ডন ভারতীয় চলচ্চিত্র উৎসবে এবং ২০১৮ সালের ১৪ই সেপ্টেম্বর ভারতে মুক্তি পায়।
দেবাশীষ মাখিজার ভোঁসলে চলচ্চিত্রে বাজপেয়ী বাঁচার আশা ক্ষীণ এমন একজন অবসরপ্রাপ্ত মুম্বই পুলিশ চরিত্রে অভিনয় করেন, যার স্থানীয়দের দ্বারা শহর থেকে অভিবাসিত লোকদের বিতাড়িত করাকালীন এক উত্তর ভারতীয় তরুণীর সাথে বন্ধুত্ব হয়। চলচ্চিত্রটি এবং তার অভিনয় সমালোচকদের নিকট থেকে ইতিবাচক পর্যালোচনা লাভ করে এবং নম্রতা জোশি তার অভিনয় সম্পর্কে বলেন, "তার ভোঁসলে চরিত্রটিকে আত্মীকরণে বিস্ময়কর এবং তিনি কেবল তার মুখভঙ্গিই নয় বরং তার পুরো শরীর কাজে লাগিয়েছেন।" এই চরিত্রে জন্য তিনি তার প্রথম শ্রেষ্ঠ অভিনেতা বিভাগে জাতীয় চলচ্চিত্র পুরস্কার এবং শ্রেষ্ঠ অভিনেতা বিভাগে দ্বিতীয় এশিয়া প্যাসিফিক স্ক্রিন পুরস্কার অর্জন করেন।
থাম্ব|২০১৯ সালে বাজপেয়ী [[পদ্মশ্রী গ্রহণ করছেন]] শিল্পকলায় তার অবদানের জন্য ২০১৯ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত করে। একই বছর তিনি অভিষেক চৌবের মারপিটধর্মী সোনচিড়িয়া চলচ্চিত্রে ডাকাত মান সিংহ চরিত্রে অভিনয় করেন। রাজা সেন তার পর্যালোচনায় লিখেন বাজপেয়ী "বিদ্রোহী প্রধান হিসেবে অনবদ্য।" এরপর তাকে রাজ নিদিমরু ও কৃষ্ণ ডি.কে.'র গোয়েন্দা মারপিটধর্মী নাট্য ওয়েব ধারাবাহিক দ্য ফ্যামিলি ম্যান-এ দেখা যায়। বাজপেয়ী এতে মধ্যবিত্ত লোকের ছদ্মবেশে গোয়েন্দা এজেন্সিতে কর্মরত গোয়েন্দা চরিত্রে অভিনয় করেন। ধারাবাহিকটি ও তার অভিনয় সমালোচকদের নিকট থেকে ইতিবাচক প্রতিক্রিয়া লাভ করে, এবং হিন্দুস্তান টাইমস-এর রোহিত নাহার লিখেন, "মনোজ বাজপেয়ী, তিনি যেমনটা করে থাকেন, এককথায় অসাধারণ।" তিনি ২০২০ ফিল্মফেয়ার ওটিটি পুরস্কারে সমালোচকদের বিচারে নাট্যধর্মী ধারাবাহিকে শ্রেষ্ঠ অভিনেতা বিভাগে পুরস্কৃত হন।
২০২০ সালে বাজপেয়ী শিরীষ কুন্দরের অপরাধ থ্রিলার চলচ্চিত্র মিসেস সিরিয়াল কিলার চলচ্চিত্রে জ্যাকলিন ফার্নান্দেজের সাথে পার্শ্ব চরিত্রে অভিনয় করেন। চলচ্চিত্রটি নেটফ্লিক্সে মুক্তি পাওয়ার পর নেতিবাচক প্রতিক্রিয়া লাভ করে। এই বছর তার শেষ মুক্তিপ্রাপ্ত চলচ্চিত্র হল দিলজিৎ দোসাঞ্ঝ ও ফাতিমা সানা শেখের সাথে হাস্যরসাত্মক সুরজ পে মঙ্গল ভারী। এটি কোভিড-১৯ মহামারীর কারণে আটমাস প্রেক্ষাগৃহ বন্ধ থাকার পর ভারতের প্রেক্ষাগৃহে মুক্তিপ্রাপ্ত প্রথম চলচ্চিত্র। পরের বছর তিনি নীরজ পাণ্ডে পরিচালিত ডিসকভারি+-এর প্রামাণ্য অনুষ্ঠান সিক্রেটস অব সিনাউলি-র গল্প বর্ণনা করেন। এছাড়া তিনি থ্রিলারধর্মী সাইলেন্স... ক্যান ইউ হিয়ার ইট? চলচ্চিত্রে খুনের মামলা সমাধানের চেষ্টারত এক পুলিশ চরিত্রে অভিনয় করেন। চলচ্চিত্রটি জিফাইভে মুক্তি পায় এবং মিশ্র সমালোচনা লাভ করে।
অভিনয়ের ধরন
বাজপেয়ীকে প্রায়ই পদ্ধতিগত অভিনেতা এবং পরিচালকের অভিনেতা হিসেবে অভিহিত করা হয় এবং তিনি চলচ্চিত্রে প্রথাবিরোধী চরিত্রের জন্য পরিচিত।   অভিনেতা নওয়াজুদ্দীন সিদ্দিকী অক্স চলচ্চিত্রে বাজপেয়ীর অভিনয়কে তার কিক (২০১৪) চলচ্চিত্রের খল চরিত্রের অনুপ্রেরণা বলে উল্লেখ করেন। এছাড়া বাজপেয়ী চলচ্চিত্র শিল্পের শীর্ষ অভিনয়শিল্পীদের তুলনায় পারিশ্রমিকের তারতম্য নিয়েও সোচ্চার।  তিনি অমিতাভ বচ্চন, নাসিরুদ্দিন শাহ ও রঘুবীর যাদবকে তার অনুপ্রেরণা বলে উল্লেখ করেন।
পরিচালক রাম গোপাল বর্মা বাজপেয়ীকে তার নিজের জন্য "শিক্ষা" বলে গণ্য করেন এবং বলেন তিনি "আমি যাদের সাথে কাজ করেছি তন্মধ্যে সেরা অভিনেতা"। বাজপেয়ীর ব্যান্ডিট কুইন চলচ্চিত্রের পরিচালক শেখর কাপুর বলেন, "মনোজের অল্প কাজ করে অনেক কিছু উপস্থাপন করার সামর্থ্য রয়েছে। তিনি কখনো কোন দৃশ্যে অতি-অভিনয় করেন না এবং যৎসামান্য সংলাপেও পুরোপুরি স্বস্তিদায়ক কাজ করেন।" পরিচালক হংসল মেহতার মতে, মনোজের "মাত্র অল্প কয়েকজনের মত নিজেকে রূপান্তর করার সামর্থ্য রয়েছে।"
সত্য চলচ্চিত্রে ভিকু মহাত্রে চরিত্রে বাজপেয়ীর অভিনয় এবং তার সংলাপ "মুম্বই কা কিং কৌন? ভিকু মহাত্রে" (মুম্বইয়ের রাজা কে? ভিকু মহাত্রে)-এর জন্য একে হিন্দি চলচ্চিত্রের অন্যতম স্মরণীয় চরিত্র হিসেবে গণ্য করা হয়।   কে কে মেনন এই চরিত্রটিকে অন্যান্য পদ্ধতিগত অভিনেতাদের জন্য বাঁকবদল হিসেবে অভিহিত করে বলেন, "সত্য চলচ্চিত্রে মনোজের অসাধারণ অভিনয় না দেখা গেলে ইরফান খান ও আমার মত অভিনেতাকে হয়ত এখনো অনুকূল অভ্যর্থনা পেতে অপেক্ষা করতে হত। মনোজ আমাদের জন্য সেই দ্বার উন্মোচন করে দিয়েছেন।" সাংবাদিক-লেখক জয় অর্জুন সিং তার পপকর্ন এসেয়িস্টস বইতে এই চরিত্র সম্পর্কে লিখতে গিয়ে বলেন "[এই চরিত্রের] 'পার্থিবতা' ও 'অকৃত্রিমতা' বাজপেয়ীর অভিনয়ে বিরতিহীন পরিশ্রমের সূক্ষ্ম ফলাফল।"
জ্ঞানেন্দ্রনাথ মুখোপাধ্যায়
জ্ঞানেন্দ্রনাথ মুখোপাধ্যায়, সিবিই,এফআরএসসি (২৩ এপ্রিল, ১৮৯৩ - ১০ মে, ১৯৮৩), রসায়ন বিজ্ঞানের কলয়েড বিভাগের আন্তর্জাতিক খ্যাতিসম্পন্ন ভারতীয় বাঙালি রসায়নবিদ।
প্রারম্ভিক জীবন
জ্ঞানেন্দ্রনাথ মুখোপাধ্যায়ের জন্ম ব্রিটিশ ভারতের অধুনা বাংলাদেশের রাজশাহী জেলার মহাদেবপুর গ্রামে। তার পিতা দুর্গাদাস মুখোপাধ্যায় ছিলেন বরিশালের রাজচন্দ্র কলেজের অধ্যক্ষ। মাতার নাম সরস্বতী দেবী। তিনি তাঁদের জ্যেষ্ঠ পুত্র ছিলেন। মাত্র বারো বছর বয়সে জ্ঞানেন্দ্রনাথের পিতার মৃত্যু হয়। ছোট ভাইয়ের সাথে তিনি একসাথে পড়াশোনা করেন।
শিক্ষাজীবন
১৯০৯ খ্রিষ্টাব্দে জ্ঞানেন্দ্র নাথ বর্ধমানের মিউনিসিপাল হাই স্কুল থেকে কলকাতা বিশ্ববিদ্যালয়ের প্রবেশিকা পরীক্ষায় উত্তীর্ণ হয়ে জেলা বৃত্তি লাভ করেন। জ্ঞানেন্দ্র নাথ প্রেসিডেন্সি কলেজের ছাত্র ছিলেন (১৯০৯-১৯১৫)। ১৯১৩ খ্রিষ্টাব্দে বিএসসি এবং কলকাতা বিশ্ববিদ্যালয়ের রাজাবাজার বিজ্ঞান কলেজ -এ স্নাতকোত্তর পড়াশোনার পর ১৯১৫ খ্রিষ্টাব্দে এমএসসি ডিগ্রী অর্জন করেন। তিনি কলকাতা বিশ্ববিদ্যালয়ের প্রেমচাঁদ-রায়চাঁদ বৃত্তি পেয়েছিলেন। এমএসসি ছাত্রবস্থায় লিখিত তার প্রথম কোলাইড সংক্রান্ত গবেষণাপত্রটি আমেরিকান কেমিক্যাল সোসাইটির জার্নালে (১৯১৫,৩৯, ২৯২) প্রকাশিত হয়েছিল।
কলয়েড বিজ্ঞান স্কুল
অধ্যাপক মুখোপাধ্যায় কলয়েড নিয়ে প্রথম গবেষণার কাজটি স্বাধীনভাবে করেছিলেন, যখন তিনি প্রেসিডেন্সি কলেজের এমএসসি ছাত্র ছিলেন এবং তার এই গবেষণা ১৯১৫ খ্রিষ্টাব্দে আমেরিকান কেমিক্যাল সোসাইটির জার্নালে প্রকাশিত হয়েছিল। ১৯১৯ খ্রিষ্টাব্দে তিনি এবং জ্ঞান চন্দ্র ঘোষ অধ্যাপক এফজি ডনাননের অধীনে লন্ডনের ইউনিভার্সিটি কলেজে র ভৌত রসায়ন পরীক্ষাগারে যোগ দেন। অধ্যাপক মুখোপাধ্যায় সেখানে কলয়েড নিয়ে গবেষণা চালিয়ে যান এবং তার প্রধান কাজটি ছিল বৈদ্যুতিন ডাবল স্তর এবং এর আয়নিক গঠন তত্ত্বটির সত্যতা প্রকাশ করা। জে এন মুখোপাধ্যায়ের তড়িৎরসায়ন বিদ্যায় কোলয়েড সংক্রান্ত কাজ অত্যন্ত তাৎপর্যপূর্ণ বলে বিবেচিত হয়। কোলয়েড কণার ক্যাটাফোরেটিক গতি নির্ধারণের জন্য তিনি যে বাউন্ডারী মেথড বা সীমানা পদ্ধতিটি স্থির করেছিলেন সেজন্যও তিনি সুপরিচিত।
মৃত্তিকা বিজ্ঞানের স্কুল
ডাঃ মুখার্জি মৃত্তিকার কোলয়েড অধ্যয়নের মাধ্যমে মাটির অনেক বৈশিষ্ট্য এবং সমস্যা সম্পর্কিত বিষয়ে আলোকপাত করতে সমর্থ হয়েছিলেন। বছরের পর বছর ধরে গবেষণায় লিপ্ত থেকে তিনি যে সমস্ত সরঞ্জাম ও পদ্ধতি উদ্ভাবন করেছিলেন সেগুলি মৃত্তিকা গবেষণায় ব্যবহা্রের কাজে এসেছে। ১৯৪২ সালে, এনসি সেন গুপ্তের সাথে, মিলিত ভাবে তিনি অসাধারণ সান্দ্র গুণ বা বৈশিষ্ট্য নির্ণয়ের জন্য সাধারণ ঘূর্ণমান ভিস্কোমিটার তৈরি করেন। ১৯৪৪ সালে, তিনি ক্রোমাটোগ্রাফি কৈশিক বিশ্লেষণ এবং আল্ট্রা ভায়োলেট আলোকের ফ্লুরোসেন্সের উপর ভিত্তি করে অপরিশোধিত তেলের গুণাগুণ স্থির করার পদ্ধতিটি তৈরি করেন।
কৃষি গবেষণা উন্নয়ন
মৃত্তিকা বিজ্ঞানের ক্ষেত্রে অগ্রণী অবদানের পাশাপাশি ড। মুখার্জি দেশে কৃষি গবেষণা ও শিক্ষার উন্নয়নে গুরুত্বপূরণ ভূমিকা পালন করেছিলেন। ১৯৪৫ সালে ভারতের কৃষি সংক্রান্ত মূল গবেষণা কেন্দ্র (বর্তমানে ভারতীয় কৃষি গবেষণা ইনস্টিটিউট, নয়াদিল্লি) এর অধিকর্তা নিযুক্ত হওয়ার পরপর ড। মুখার্জি সারা দেশে ইনস্টিটিউটের গবেষণা ও শিক্ষামূলক কার্যক্রমের পুনর্গঠন শুরু করেন। তার নির্দেশনায় ইনস্টিটিউট এর একাডেমিক কার্যক্রম এবং বৈজ্ঞানিক গবেষণা ও কাজকর্মের ক্ষেত্র যথেষ্ট প্রসারিত হয়েছিল। তিনি মৃত্তিকা-উদ্ভিদ অধ্যয়নের ক্ষেত্রে গবেষণা শুরু করেছিলেন। মৃত্তিকা বিজ্ঞান ও কৃষি রসায়ন বিভাগে তিনি যে কয়েকটি বিভাগ তৈরি করেছিলেন সেগুলির হ'ল - মৃত্তিকা সমীক্ষা,্মৃত্তিকা পদার্থবিজ্ঞান, কৃষি রসায়ন, মাটির উর্বরতা, মাটি মাইক্রোবায়োলজি, জৈব রসায়ন, জৈব রসায়ন এবং স্পেকট্রোস্কোপি। মাটি জরিপ, মাইক্রোবায়োলজি, জৈব রসায়ন, কৃষি রাসায়নিক, কৃষি পদার্থবিজ্ঞানের মতো কয়েকটি বিভাগের সাম্প্রতিক সম্প্রসারণ তার কাছে জমা হয়েছিল। মৃত্তিকা এবং উদ্ভিদে ক্ষুদ্র উপাদানসমূহের জন্য এবং অত্যাধুনিক যন্ত্রের সাহায্যে এবং আধুনিক প্রযুক্তির সাহায্যে মাটির মৃত্তিকা খনিজবিজ্ঞানের উপর নিয়মিত পদ্ধতিগত গবেষণা শুরু করার কৃতিত্ব তারই। তিনি ইনস্টিটিউটে খাবার, ফিড এবং চারণের পুষ্টিকর মূল্য, কীটনাশক এবং ছত্রাকনাশক এবং উদ্ভিদের পণ্যগুলির রসায়নের বিষয়ে ইনস্টিটিউটে কাজ শুরু করেছিলেন। তিনিই দেশের প্রথম ব্যক্তি যিনি কৃষির বিকাশের জন্য মাটি জরিপের গুরুত্বের উপর অত্যন্ত জোর দিয়েছিলেন এবং ভারতের মাটির জরিপ, শ্রেণিবদ্ধকরণ এবং নামকরণের পদ্ধতির উপর গুরুত্ব তুলে ধরেছিলেন। তার পরামর্শে ভারত সরকারের কৃষি মন্ত্রণালয়, মৃত্তিকা বিজ্ঞান সংক্রান্ত কমিটি গঠন করে এবং ১৯৪৯ সালে তিনিই হন ওই কমিটির চেয়ারম্যান। কমিটির শর্তাবলী এবং উদ্দেশ্যগুলি ১৯৫৬ সালে প্রতিষ্ঠিত নিখিল ভারত মাটি ও ভূমি ব্যবহার জরিপ সংস্থার ৪ টি আঞ্চলিক কেন্দ্রের লক্ষ্যগুলির সাথে সামঞ্জস্যপূর্ণ ছিল। ভারতের মাটির মানচিত্রটি তার প্রদর্শিত (স্কেল ১"- ৭০ মাইল) হিসাবে ১৯৫৪ সালে ২০ টি শ্রেণীতে সংশোধিত আকারে প্রকাশিত হয়েছিল। তিনি ভারতের মাটির শ্রেণিবিন্যাসে মৌলিক মৃত্তিকার অনুরূপ বৈশিষ্ট্য যেমন, জলবায়ু, টোগোগ্রাফি, উদ্ভিদ ইত্যাদির উপর ভিত্তি করে মৌলিক ধারনাটি তৈরি করেছিলেন।
অলঙ্কৃত পদসমূহ
অধ্যাপক মুখার্জী তার উজ্জ্বাল কর্মজীবনে বেশ গুরুত্বপূর্ণ পদে অধিষ্ঠিত ছিলেন। যেমন -
বালিগ
ইসলামী আইনগত পরিভাষায়, বালিগ বা বুলুগ (بالغ অথবা بُلوغ,অর্থঃ পরিপক্কতা) বা মুকাল্লাফ (আরবি তাকলিফ হতে, অর্থ দ্বায়িত্ববান) বা মুরাহিক (আরবি রাহাক হতে, অর্থঃ ভুল করা, মন্দকাজে তাড়াহুড়া করা) বা মুহতালিম (আরবি ইহতিলাম হতে, অর্থঃ বয়প্রাপ্তি) বলতে সে ব্যক্তিকে বোঝায় যে বয়ঃপ্রাপ্তি বা বয়ঃসন্ধিতে পৌছেছে, এবং ইসলামী আইনের অধীনে সে পূর্ণ দ্বায়িত্ববান।
ইসলামে মানবজীবনকে দুইভাগে বিভক্ত করা হয়, প্রথমটি হল বয়ঃসন্ধি বা বুলুগিয়াতের আগে বা শিশুকাল, যখন মানুষ নিষ্পাপ গণ্য হয় এবং পরবর্তীটি বুলুগিয়াতের পরে বা প্রাপ্তবয়স্ক, যখন থেকে মানুষের উপর ইসলামী বিধান পূর্ণরূপে কার্যকর হয় ও ইহকালীন পরকালীন বিচারযোগ্য হয়। কোন মানুষ বালিগ হবার পূর্বে মারা গেলে স্বর্গবাসী বলে গণ্য হয়, এবং বালিগ দশা শুরু হওয়ার আগে অর্থাৎ শিশুকালে কোন ব্যক্তির দোষত্রুটি ও অপরাধ হাদীস অনুযায়ী অধর্তব্য হিসেবে নেওয়া হয়।।
"আলী (রাঃ) সূত্রে বর্ণিত, নবী সাল্লাল্লাহু আলাইহি ওয়াসাল্লাম বলেনঃ তিন ধরনের লোকের উপর থেকে কলম উঠিয়ে নেয়া হয়েছেঃ (১) ঘুমন্ত ব্যক্তি, যতক্ষণ না জাগ্রত হয়, (২) নাবালেগ, যতক্ষণ না সে বালেগ হয়, (৩) পাগল, যতক্ষণ না জ্ঞানসম্পন্ন হয়।"
- আবু দাউদ, ৪৪০৩, তিরমিযী ১৪২৩, সুনানে নাসায়ী ৩৪৬২,ইবনে মাজাহ ২০৪১
"আমর ইবনে শুয়াইবের দ্বারা তার পিতা হতে বর্ণিত, তার দাদা বলেছেনঃ আল্লাহর রাসূল বলেছেনঃ তোমাদের শিশুদেরকে সাত বছর বয়সে (ফরজ) নামাজের নির্দেশ দাও, আর দশ বছর বয়স থেকে তাদের প্রহার কর যদি তারা তা না করে, আর তাদেরকে নিজ নিজ বিছানায় আলাদা করে দাও।""
- — আবু দাউদ (৪৯৫)
ইসলামী ফিকহশাস্ত্রবিদগণের মতে, বালিগ অবস্থার প্রাক্কালে অর্থাৎ সাত বছর থেকে (তামঈজ) এবং বালিগ দশার মধ্যবর্তী সময়ে মানুষের ইরাদা বা নিয়ত বা ক্বাসদ বা স্বাধীন ইচ্ছা, আকল বা ভুলসঠিক বিচারের ক্ষমতা এবং হিম্মত বা সাহসিকতা তৈরি হয়, এবং বালিগ দশা শেষ হবার পর (তাক্বলিব) তার আকল অর্থাৎ প্রজ্ঞা ও বিচারবুদ্ধি পরিপূর্ণতা লাভ করে। তাই শিশুকাল অর্থাৎ সাত বছর বয়সের আগে থেকে শিশুকে কিতাব বা জ্ঞান, আদব বা শিষ্টাচার, ইবাদত বা উপাসনা ও তাহারাত বা পরিচ্ছন্নতা শিক্ষা দেওয়া হয়, কারণ এসময় শিশু সহজে শিক্ষা গ্রহণের উপযুক্ত থাকে।
ইমাম আবু হানিফা ও ইমাম শাফেয়ীর মতে, ছেলেদের ক্ষেত্রে বয়ঃপ্রাপ্তির ন্যুনতম বয়স আনুমানিক প্রায় ১২ চন্দ্রবছর এবং লক্ষণ না পেলে আনুমানিক ১৫ চন্দ্রবছর থেকে সর্বোচ্চ ১৮ চন্দ্রবছর হিসেবে বিবেচিত হতে পারে, বা ভৌগোলিক অঞ্চলভেদে ভিন্ন হতে পারে; ছেলেদের ক্ষেত্রে বয়ঃপ্রাপ্তির বৈশিষ্ট্য বা লক্ষণগুলো হল কন্ঠস্বরে ভঙ্গুরতাসমেত পুরুষালী পরিবর্তন, বয়ঃসন্ধিক কেশোদ্গম, স্বপ্নদোষ ও স্ত্রী-নিষেকক্ষমতা লাভ। মেয়েদের ক্ষেত্রে বয়ঃপ্রাপ্তির ন্যুনতম বয়স আনুমানিক প্রায় ৯ চন্দ্রবছর এবং লক্ষণ না-পেলে আনুমানিক ১৫ চন্দ্রবছর থেকে সর্বোচ্চ ১৭ চন্দ্রবছর হিসেবে বিবেচিত হতে পারে, বা ভৌগোলিক অঞ্চলভেদে ভিন্ন হতে পারে। মেয়েদের বয়ঃপ্রাপ্তির বৈশিষ্ট্য বা লক্ষণগুলো হল রজঃচক্র, সিক্ত স্বপ্ন ও গর্ভধারণের ক্ষমতা লাভ। তবে ইমাম নববীর মতে, ১৫ চন্দ্রবছর বয়সই ছেলে ও মেয়ে উভয়ের পূর্ণ বালেগ হওয়ার জন্য স্বতসিদ্ধ। বিয়ে সম্পর্কিত প্রসঙ্গে, বালিগ শব্দটি হাত্তা তুতিকাল-রিযাল নামক আরবি আইনগত বিষয়ের সঙ্গে সম্পর্কিত, যার অর্থ একজন নারী সহবাসের জন্য শারীরিকভাবে সামর্থ্যবান হওয়ার পূর্ব পর্যন্ত তার বিয়ে দেয়া যাবে না। সে অর্থে, বালিগ বা বালাগাত বলতে যৌন বয়ঃপ্রাপ্তিতে পৌছানোকে বোঝায়, যা রজঃস্রাব শুরুর মাধ্যমে নিশ্চিত হয়। এই দুই মতবাদের সঙ্গে সম্পর্কিত বয়স মিলে যেতে পারে, কিন্তু তা মিলতেই হবে এমন কোন বাধকতা নেই। একমাত্র "রুশদ" নামক একটি পৃথক পর্যায়ে বা নিজস্ব সম্পত্তি নিয়ন্ত্রণের জন্য বুদ্ধিমত্তাগত বয়ঃপ্রাপ্তি লাভের পর  কোন নারী তার মোহর পাবে।
পঞ্চবেণী
পাঁচটি নদীর সংযোগস্থল, মিলনবিন্দু। বাংলাদেশের সাতক্ষিরা জেলার শ্যামনগর উপজেলার কৈখালী এরকম একটি স্থান। এখানে মিলিত হয়েছে কালিন্দী নদী,রায়মঙ্গল নদী, মাদার নদী, চুনকুড়ি নদী ও মাউন্দো নদী। এখানে দক্ষিণ পূর্ব দিকে কালিগঞ্জ থেকে কালিন্দি, পূর্বে ভারত থেকে রায়মঙ্গল, পশ্চিমে মুন্সীগঞ্জ থেকে চুনকুড়ি এবং উত্তর‌-পূর্স দিক থেকে মাদার নদী এসে মিশেছে। এরপর মিলিত স্রোত মাইন্দো নামে সুন্দরবন-এর ভেতর দিয়ে বঙ্গোপসাগর-এ গিয়ে পৌঁছেছে।
সৈয়দ মনসুর আলী
সৈয়দ মনসুর আলী (জন্ম: অজানা - মৃত্যু: ২০০২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
সৈয়দ মনসুর আলীর পৈতৃক বাড়ি কুড়িগ্রাম জেলার কুড়িগ্রাম পৌরসভার অন্তর্গত ঘোষপাড়ায়। তার বাবার নাম সৈয়দ সাহাবান আলী এবং মায়ের নাম জহিরুন নেছা। তার স্ত্রীর নাম শাহিদা বেগম। তাদের এক মেয়ে ও এক ছেলে।
কর্মজীবন
সৈয়দ মনসুর আলী পাকিস্তান বিমানবাহিনীতে ফ্লাইট সার্জেন্ট পদে চাকরি করতেন। ১৯৭১ সালে কর্মরত ছিলেন পাকিস্তানে (তখন পশ্চিম পাকিস্তান)। সে সময়ে তিনি ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে ৬ নম্বর সেক্টরের সাহেবগঞ্জ সাব-সেক্টরে সরাসরি যুদ্ধ করেন। স্বাধীনতার পর সৈয়দ মনসুর আলী বাংলাদেশ বিমানবাহিনীতে আর যোগ দেননি। পরে তিনি রাজনীতিতে যোগ দেন এবং তিন মেয়াদে কুড়িগ্রাম পৌরসভার নির্বাচিত মেয়র হিসেবে দায়িত্ব পালন করেন।
মুক্তিযুদ্ধে ভূমিকা
১৯৭১ সালে অক্টোবরের শেষ দিকে একদল মুক্তিযোদ্ধা এখানে অবস্থান নেন কুড়িগ্রাম জেলার সদর উপজেলার পূর্বদিকে যাত্রাপুর। এটি ব্রহ্মপুত্র নদের চরাঞ্চল। মু্ক্তিযোদ্ধাদের এ দলটি আশপাশের এলাকায় কয়েকটি অপারেশন করেন। তাদের নেতৃত্বে ছিলেন সৈয়দ মনসুর আলী। অপারেশনের মধ্যে উল্লেখযোগ্য ছিল কুড়িগ্রাম থেকে উলিপুরগামী ট্রেন ধ্বংস। কুড়িগ্রাম থেকে সড়ক ও রেলপথ মোগলবাছার ওপর দিয়ে উলিপুর হয়ে চিলমারী পর্যন্ত বিস্তৃত। মুক্তিযুদ্ধকালে পাকিস্তানি সেনাবাহিনী নিরাপত্তার কারণে সড়কের চেয়ে রেলপথকেই বেশি নিরাপদ মনে করত। তখন তারা নিজেদের যাতায়াত, রসদ ও অন্যান্য মালামাল পরিবহনের কাজ রেলপথেই সারত। নভেম্বরের মাঝামাঝি মনসুর আলী সহযোদ্ধাদের নিয়ে মোগলবাছা ইউনিয়নের ওপর দিয়ে যাওয়া রেলপথের অর্জুনমালায় রেলসেতুতে বিস্ফোরক স্থাপন করেন। এতে ট্রেনের কয়েকটি বগি ব্যাপকভাবে ক্ষতিগ্রস্ত হয়। অনেক পাকিস্তানি ও তাদের সহযোগী হতাহত হয়। ২ নভেম্বর যাত্রাপুর বাজারে তিনজন পাকিস্তানি সেনা ও নয়জন রাজাকার এলে তাদের আক্রমণ করে মুক্তিযোদ্ধাদের একটি দল। তারা সবাই সংঘর্ষে নিহত হয়। এরপর ওই এলাকার সব রাজাকারকে জনগণের সহায়তায় ৯ নভেম্বর আত্মসমর্পণে বাধ্য করা হয়। সেদিন সেখানে স্বাধীন বাংলাদেশের পতাকা উত্তোলন করা হয়। এদিকে যাত্রাপুরে সংঘর্ষের খবর পেয়ে কুড়িগ্রাম থানার ঘোগাদহ ইউনিয়নের প্রায় ৩০০ রাজাকার স্বেচ্ছায় তাদের হাতিয়ারসহ সৈয়দ মনসুর আলীর কাছে আত্মসমর্পণ করে। এই আত্মসমর্পণের খবর আশপাশ এলাকার রাজাকারদের মনে বিরাট প্রতিক্রিয়া সৃষ্টি করে। বিভিন্ন স্থানে মুক্তিযোদ্ধাদের কাছে রাজাকাররা দলে দলে আত্মসমর্পণ করতে থাকে। কুড়িগ্রাম শহরের নিকটবর্তী মোগলবাছা ইউনিয়নে পাকিস্তানি হানাদার বাহিনীর ঘাঁটি ছিল। সৈয়দ মনসুর আলী মুক্তিযোদ্ধাদের নিয়ে তিনবার পাকিস্তানিদের আক্রমণ করেন। তৃতীয়বারের সংঘর্ষের সময় উলিপুরগামী ট্রেনের দুটি বগি ডিনামাইট দিয়ে বিচ্ছিন্ন করে দেন তারা। এতে প্রায় ৩৫ জন পাকিস্তানি সেনা ও তাদের সহযোগী হতাহত হয়। মোগলবাছা ইউনিয়নের অর্জুনমালায় রেলসেতুর নিচে আমরা ডিনামাইট ফিট করেছিলাম মুক্তিযোদ্ধাদের এ দলটি। পাকিস্তানি সেনাবাহীসহ ট্রেন ওই স্থান অতিক্রম করার সময় ডিনামাইট বিস্ফোরিত হয়। এ অপারেশনে মীর নামের একজন মুক্তিযোদ্ধা শহীদ হন। ৭ ডিসেম্বর ভারতীয় সেনাবাহিনীর ব্রিগেডিয়ার যোশির নির্দেশে মুক্তিবাহিনী ও মিত্রবাহিনী যৌথভাবে কুড়িগ্রাম শহরে আক্রমণ করে। যৌথবাহিনীর দুরপাল্লা ও ভারী কামানের গোলাবর্ষণের মধ্য দিয়ে আক্রমণের সূচনা হয়। কিন্তু পাকিস্তানিরা তেমন প্রতিরোধ না করে পালিয়ে যায়।
ইসরায়েলি যুদ্ধাপরাধসমূহ
ইসরায়েলি যুদ্ধাপরাধসমূহ বলতে ইসরায়েল রাষ্ট্র কর্তৃক এ পর্যন্ত সংঘটিত বিভিন্ন যুদ্ধাপরাধকে বোঝায়।
আরব–ইসরায়েল সংঘর্ষ (১৯৬৭–১৯৭০)
১৯৬৭–১৯৭০ সালের আরব–ইসরায়েলি সংঘর্ষ চলাকালে ১৯৭০ সালের ৮ এপ্রিল ইসরায়েলি বিমানবাহিনী মিশরের বাহর এল-বকর শহরের একটি স্কুলের ওপর বোমাবর্ষণ করে। ইসরায়েলি বোমাবর্ষণের ফলে স্কুলটির ৪৬ জন শিক্ষার্থী নিহত ও ৫০ জনের বেশি আহত হয় ।
ওষ্ঠ্য ব্যঞ্জনধ্বনি
যেসব ব্যঞ্জনধ্বনির উচ্চারণের সময়ে নিচের ঠোঁট কোনও উচ্চারণস্থান স্পর্শ করে সেসব ব্যঞ্জনধ্বনি ওষ্ঠ্য ব্যঞ্জনধ্বনি বলা হয়। বাংলা ভাষার "প", "ফ", "ব", "ভ", ও "ম" বর্ণগুলোর উচ্চারণ ওষ্ঠ্য বলা হয়। যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে বিশুদ্ধ ওষ্ঠ্য বলা হয়। যেসব ব্যঞ্জনধ্বনির উচ্চারণে নিচের ঠোঁট ওপরের দাঁত স্পর্শ করে সেগুলোকে দন্তৌষ্ঠ্য বলা হয়।
তিতুরকান্দি
তিতুরকান্দি বাংলাদেশের আলিফাডাঙ্গা উপজেলা, ফরিদপুর জেলা, টেগারবান্দা ইউনিয়নের গ্রাম। তিতুরকান্দি গ্রামে একটি প্রাথমিক বিদ্যালয়, একটি মাদ্রাসা, একটি কমিউনিটি হাসপাতাল, দুটি মসজিদ, চারটি মন্দির এবং একটি ইউনিয়ন অফিস রয়েছে।
কলকাতা বিআরটিএস
কলকাতা বিআরটিএস হল কলকাতা নগর অঞ্চলের জন্য প্রস্তাবিত একটি দ্রুত বাস পরিবহন ব্যবস্থা। উল্টডাঙ্গা থেকে ই এম বাইপাস হয়ে গড়িয়া পর্যন্ত এই ব্যবস্থা গড়া হবে।২০১৩ সালের মধ্য এই ব্যবস্থা চালু হবার কথা থাকলেও এর কাজ এখনো শুরু হয়নি ফলে ২০১৮ আগে এই ব্যবস্থা চালু করা সম্ভব হবেনা।
করিডর
কলকাতা বিআরটিএস উল্টডাঙ্গা থেকে শুরু করে নারকেলডাঙ্গা, চিংড়িহাটা, পাটুলিহয়ে গড়িয়া যাবে।এই ব্যবস্থার দৈর্ঘ্য হবে ১৫.৫ কিলোমিটার।
টোকিও বিজ্ঞান বিশ্ববিদ্যালয়
থাম্ব|টোকিও বিজ্ঞান বিশ্ববিদ্যালয়, কাগুরাজাকা ক্যাম্পাস থাম্ব|টোকিও বিজ্ঞান বিশ্ববিদ্যালয়, ক্যাটসুশিকা ক্যাম্পাস থাম্ব|টোকিও বিজ্ঞান বিশ্ববিদ্যালয়, নোদা ক্যাম্পাস টোকিও বিজ্ঞান বিশ্ববিদ্যালয় (東京理科大学) জাপানের টোকিওর শিনজুকুতে অবস্থিত একটি বেসরকারী গবেষণা বিশ্ববিদ্যালয়।